Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 298

2. Levegõ vagy gázok kiküszöbölése 2.1. Általános követelmények A mérõrendszereket olyan módon kell szerelni, hogy szokásos üzemi mûködés közben a mérõ elõtt ne jusson be levegõ vagy gáz a folyadékba. Ha fennáll annak a kockázata, hogy ez a követelmény nem teljesül, akkor a mérõrendszerbe gázleválasztót kell beépíteni, amely lehetõvé teszi minden, a folyadékban lévõ levegõ, vagy fel nem oldott gáz kiküszöbölését, mielõtt az áthaladna a mérõn. A gázleválasztó legyen illesztett az adagolási feltételekhez, és olyan kialakítású, hogy a levegõnek és a gázoknak a mérési eredményre gyakorolt hatása miatt fellépõ további hiba ne haladja meg a következõket: — a mért mennyiség 0,5%-át az olyan, nem iható folyadékokra, amelyek viszkozitása nem haladja meg az 1 mPa× s-t; — a mért mennyiség 1%-át az iható folyadékokra, és azokra, amelyek viszkozitása meghaladja az 1 mPa× s-t. Nincs szükség azonban arra, hogy a hiba kisebb legyen, mint a legkisebb kiadható mennyiség 1%-a. 2.2. Szivattyúzott áramlás 2.2.1. A 2.6. pontban írtaktól függõen, amikor a szivattyú-bemenetnél a nyomás átmenetileg a légköri nyomás alá vagy a folyadék telített gõznyomása alá eshet, gázleválasztót kell biztosítani. 2.2.1.1. A 100 m 3/h térfogatáramot meg nem haladó érték mellett való mûködésre szánt gázleválasztó vagy külön kerül típusjóváhagyásra, vagy a jóváhagyása benne van annak a mérõrendszernek a hitelesítési engedélyében, amelynek a részét képezi, — ha e melléklet szerint a rendszer típusjóváhagyásra kötelezett. A 100 m3/h-t meghaladó legnagyobb térfogatáram érték mellett való mûködésre szánt gázleválasztó esetén a típusjóváhagyást meg lehet adni egy hasonló rendeltetésû, de kisebb méretû, már jóváhagyott típus alapján. Külön hitelesítési engedéllyel rendelkezõ gázleválasztókat lehet használni gázjelzõ nélküli mérõrendszerekhez. 2.2.1.2. A gázleválasztót elvileg a szivattyú után kell felszerelni, egybe építhetõ azonban a szivattyúval is. A gázleválasztót mindig a mérõeszközhöz a lehetõ legközelebb kell elhelyezni, hogy a két részegység között a folyadékáramlás hatására bekövetkezõ nyomásesés elhanyagolható legyen. 2.2.1.3. A gázleválasztó mûködési határai a következõk:

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes